burgasdotpro/wikipedia huggingface dataset:
Irritator

Irritator bol až 8 metrov dlhý štíhly dravý dinosaurus z čeľade Spinosauridae. Žil v období spodnej kriedy (pred približne 110 Ma) na území dnešnej Brazílie. Jeho jediným druhom je Irritator challengeri.
Irritator bol pomenovaný v roku 1996 na základe jedinej, skoro kompletnej, 80 centimetrov dlhej lebky nájdenej v kriedových horninách Brazílie. Lebku nálezca upravil tak, že pripomínala lebku pterosaura, čo bolo výsledkom toho, že vedci, ktorí túto lebku skúmali sa spočiatku pomýlili v jej určení a meno, ktorým ju pomenovali vyjadruje ich podráždenie, ktoré to v nich vyvolalo.
Muráň (vrch v Tatrách)

Muráň () je výrazný vrch Belianskych Tatier. Leží nad obcou Tatranská Javorina, približne severozápadne od Kežmarku.
Poloha.
Nachádza sa v severovýchodnej časti pohoria, v geomorfologickom podcelku Východné Tatry a časti Belianske Tatry. Leží v Prešovskom kraji, v okrese Poprad a na katastrálnom území obce Tatranská Javorina. Najbližšími sídlami sú severozápadne situovaná Tatranská Javorina, severne ležia Podspády a východne obec Ždiar. Masív sa nachádza v Tatranskom národnom parku a tiež v národnej prírodnej rezervácii Belianske Tatry.
Opis.
Muráň leží v severozápadnej časti hlavného hrebeňa Belianskych Tatier, medzi vrchom Nový () a Kôň (). Západne sa nachádza Veľký Baboš (), Malý Baboš (), Skalka () a Kôň (), severne Kýčera (), Repisko () a Nový vrch (), východne Javorinka (), Nový (), Havran () a Ždiarska vidla () a južne Štefan (), Jahňací štít (), Kolový štít (), Kopa brán () a Široká (). Oblasť tak patrí do povodia Dunajca; západne sa nachádza Javorová dolina, kde do riečky Javorinka odteká voda zo západných a južných svahov, voda zo severných odteká rovnakým smerom Novým potokom. Vrchol je neprístupný, preto naň nevedie značený turistický chodník.
Celá vrcholová planina je od okolia ohraničená vápencovými skalnými zrázmi, dosahujúcimi výšku až 200 m. Od impozantných stien ("múrov") zrejme odvodzuje Muráň aj svoj názov. V okolí Muráňa sa nachádza viacero jaskýň, z ktorých najznámejšia je Muránska jaskyňa, dlhá 60 m.
Výhľady.
Turisticky neprístupný vrchol je pokrytý len nízkou vegetáciou s riedkym výskytom kosodreviny. Z vrcholu je preto viditeľná časť hlavného hrebeňa Belianskych Tatier a mnohé vrcholy Vysokých Tatier, pri vhodných podmienkach aj Oravské Beskydy s Babou horou a Pilskom, ako aj mnohé prihraničné vrchy južného Poľska.
Prístup.
Muráň, situovaný v národnej prírodnej rezervácii Belianske Tatry, je podobne ako ostatné vrcholy tejto časti Tatier, turisticky neprístupný.
Sangiran

Sangiran je archeologické nálezisko na ostrove Jáva v Indonézii. Jeho rozloha je 48 km². Leží v provincii Jawa Tengah (Stredná Jáva), asi 15 km od Surakarty v údolí rieky Bengawan Solo. 
Oblasť začal skúmať v roku 1934 nemecký antropológ Gustav Heinrich Ralph von Koenigswald. V nasledujúcich rokoch tu boli objavené pozostatky jedného z najranejších predkov človeka - Pithecanthropus erectus (t.j. "pitekantrop jávsky", dnes reklasifikovaný na Homo erectus erectus). Bolo tu nájdených okolo 60 ďalších fosílií ľudských predkov, medzi nimi napr. Meganthropus palaeojavanicus, čo tvorí približne polovicu všetkých svetových nálezov podobného typu.
V roku 1996 bol Sangiran zapísaný na zoznam svetového dedičstva UNESCO.
Varnášrama dharma

Varnášrama dharma alebo varna-ášrama dharma bol v staroindickej spoločnosti zavedený systém rozdelenia spoločnosti na štyri varny (spoločenské triedy) a štyri ášramy (duchovné stavy).
Varny.
Varny:
Každá skupina sa vyznačuje svojimi špecifickými vlastnosťami a predpokladmi. Napríklad bráhmani boli inteligentní ľudia, ktorí boli odriekaví a svoj život venovali kultivácii a šíreniu védskeho poznania. Kšatrijovia boli tiež inteligentní, ale neboli tak odpútaní od svetského života a preto sa venovali vládnutiu.
Tento systém varien je založený na vlastnostiach človeka a nie je vecou narodenia sa v nejakej rodine.
Ášramy.
Ášramy:
Čogá Zanbíl

Čogá Zanbíl (iné prepisy: namiesto prvého slova môže byť Čoga, Čoghá [alebo nesprávne "Džoga" či "Čóga"], namiesto druhého slova môže byť Zambíl, Zanbil alebo Zambil; persky: چغا زنبيل – transliterácia: čoġá zanbíl – výslovnosť: [čogá zämbíl] ) bolo posvätné mesto starovekej civilizácie Elam ktorého pozostatky sa nachádzajú na území dnešného Iránu. Miestne stavby predstavujú jedny z mála zikkuratov nájdených mimo územia Mezopotámie. Mesto bolo vybudované niekedy okolo roku 1250 pred Kr. 
V roku 1979 bola archeologická lokalita zapísaná na zoznam svetového dedičstva UNESCO.
Bowling for Soup

Bowling for Soup je americká pop punková hudobná skupina, ktorá bola založená v roku 1994. V súčasnej dobe pozostáva zo štyroch členov, sú nimi Jaret Reddick (spevák, gitara), Chris Burney (gitara), Eric Chandler (basová gitara) a Gary Wiseman (bicie). Do roku 1998 v skupine pôsobil Lance Morril na pozícii bubeníka. Kapela vznikla v texaskom meste Wichita Falls, ale neskôr sa premiestnila do mesta Denton.
Kapela dodnes vydala jedenásť štúdiových albumov, prvým úspešným albumom bol "Drunk Enough to Dance" z roku 2002, na ktorom sa nachádza na Cenu Grammy nominovaný hit „Girl All The Bad Guys Want“. Aj nasledujúci album z roku 2004 s názvom "A Hangover You Don't Deserve" bol veľmi úspešný, keďže jeho hlavný singel „1985“ obsadil 23. miesto v rebríčku Billboard Hot 100, čo je najvyššie umiestnenie v histórii kapely. Poslednými tromi vydanými albumami sú "Great Burrito Extortion Case" (2006), "Sorry for Partyin"' (2009) a "Fishin' for Woos" (2011).
Kapela hudobne vychádza predovšetkým z kapiel Green Day, The Cars a Weezer. Najčastejšie hrá štýly pop punk, punk rock a alternatívny rock. Avšak niekedy sa môžeme stretnúť s prvkami jazzu, metalu a ska. Pieseň „I Gootchoo“ z roku 2009 obsahuje prvky rapu a hit „Belgium Polka“ z rovnakého albumu má prvky klasickej polky.
Ganéš

Ganéš môže byť:
Pleva (gluma)

Pleva alebo zriedkavo gluma (lat. "gluma") je špeciálny termín používaný hlavne pre blanitý listeň v súkvetí tráv (teda rastlín z čeľade lipnicovité – "Poaceae"), z ktorého pazuchy vyrastá klások. Vo väčšine prípadov sú na báze klásku plevy 2, len výnimočne iný počet alebo plevy celkom chýbajú či sú zakrpatené.
Tvar, farba a ďalšie vlastnosti pliev sú jedným z dôležitých znakov pri určovaní tráv. Plevy sú usporiadané striedavo (aj keď blízko seba, preto sa na prvý pohľad môžu zdať kladne usporiadané), a tak rozlišujeme dolnú plevu a hornú plevu. Dolná pleva a horná pleva môžu byť približne rovnaké, alebo mierne či výrazne rozdielne. Plevy sú niekedy jednožilné, inokedy nevýrazne viacžilné či zreteľne viacžilné. V prípade rozdielnych pliev môže mať horná a dolná pleva rôzny počet žiliek, čo tiež býva znak dôležitý pre určovanie tráv. Stredná žilka plevy môže byť niekedy pretiahnutá v osť, aj keď je tento jav menej častý ako v prípade plevíc. Nad plevami pokračuje vreteno klásku s jednotlivými kvetmi či kvetom (v prípade jednokvetého klásku).
Termín pleva sa však používa aj pre blanitý listeň rastlín čeľade šachorovité ("Cyperaceae"). Pri šachorovitých však nenájdeme plevice ani plievočky. Termín pleva tu označuje blanitý listeň podopierajúci kvet, či blanité listene na báze klásku, za ktorými kvet chýba či je sterilný. Pri rode ostrica ("Carex") sa termín pleva používa pre listeň podopierajúci pamechúrik, aj pre listeň ktorý pamechúrik obaľuje. Pamechúrik je vlastne nažka obalená plevou. V niektorej literatúre sú však tieto plevy označované všeobecnejším termínom listeň.
Obilie.
Plevy tvoria nežiaducu prímes pri výrobe potravín z obilia, preto sa po žatve musí zrno pliev vždy zbaviť. Odtiaľ potom tiež pochádza známa slovenská frazéma "oddeliť zrno od pliev" – tu väčšinou vždy v prenesenom zmysle (oddeliť dobrú časť od časti zlej, nepotrebnej, zbytočnej).
Hindustan

Hindustan alebo Hindustán môže byť:
Hindustan môže byť aj:
Pamechúrik

Pamechúrik (perigynium) je zvláštny typ plodu vyskytujúci sa pri rastlinách z rodu ostrica ("Carex" s.l.). Ide vlastne o nažku celkom zabalenú v pleve. Niekedy je táto pleva nazývaná všeobecnejším termínom listeň.
Pamechúriky sú usporiadané vždy v súplodiach, kláskoch, každý pamechúrik je podopretý plevou (pre ktorú niektorí autori tiež používajú všeobecnejší termín listeň). Vlastnosti pamechúrika patria k najdôležitejším znakom, podľa ktorého sa určujú jednotlivé druhy veľmi početného rodu ostríc. Na vrchole pamechúrik vybieha v zobáčik, ktorý môže byť veľmi krátky (alebo skoro chýbať), ale inokedy je výrazný, na vrchole dvojzubý. Pamechúriky môžu byť na povrchu lysé, ale u niektorých druhov sú perovité alebo chlpaté.
Sita

Sita môže byť:
SITA môže byť:
Listeň

Listeň alebo hypofyl ("bractea") je metamorfovaný (premenený) list, z ktorého pazuchy vyrastajú kvety alebo vetvy súkvetia. Často sa významne líši od podoby, ktorú majú bežné fotosyntetizujúce listy daného rastlinného druhu. Listene sa nevyskytujú pri každom rastlinnom druhu.
Listeň možno rozdeliť na:
Mokša

Mokša môže byť:
Žirafa sieťovaná

Žirafa sieťovaná (lat. "Giraffa reticulata") je párnokopytník patriaci do rodu žirafa žijúci vo východnej Afrike v počte 8660 - 8700 jedincov.
Opis.
Jej názov je odvodený od červenohnedých škvŕn pokrývajúcich telo aj nohy a oddelených od seba bielou sieťou. Je vysoká 6 m, dlhá 3 metre, váži okolo 1 500 kg. Má veľmi dlhý (45 - 50 cm) a silný jazyk sfarbený do fialova. Na hlave má malé rožky ktoré majú 15 cm. Živí sa lístím a trávou. Má dobrý čuch. Behá rýchlosťou až 50 km/h. 
Výskyt.
Žije v Afrike v Somálsku, v Keni a Etiópii. Chovajú ju v mnohých zoologických záhradách, v Česku napr. v ZOO Brno.
Bali

Bali môže byť:
Juga

Juga je jedno zo 4 časových období (svetových vekov) v hinduizme. 
Kontext.
V brahmanskej kozmogónii sa čas delí na kalpy (1 kalpa = 4,32 miliárd pozemských rokov). Jedna kalpa sa delí na 14 etáp (po hindsky manvantara). Hranicu medzi každými dvoma etapami tvorí koniec sveta a znovustvorenie človeka. Súčasnosť je 7. etapou aktuálnej kalpy. Jedna etapa sa delí na 71 veľkých intervalov. Jeden veľký interval sa delí na 4 jugy. Dĺžka júg postupne klesá (v dôsledku úpadku ľudskej civilizácie): ich dĺžka je 4800, 3600, 2400 a 1200 nebeských rokov (1 nebeský rok = 360 ľudských rokov).
Zoznam.
Jugy sú:
Momentálne je podľa hinduistov obdobie kalijugy, ktoré sa začalo 18. februára 3102 pred Kristom. Následne hinduisti očakávajú Satjajugu, teda príchod bohov (alebo plné žitie s Nimi). Jedným z nich, ktorý má začať tento vek, je Kalki, o ktorom píše Višnu purána.
Smrti

Smr(i)ti (-sanskritský kmeň; písmom dévanágarí: स्मृति - "smriti"/iný prepis "smrti" - doslova „to, čo je pamätané“) alebo smr(i)tih (-sanskritský nominatív) sú texty v hinduizme, ktoré predstavujú zapamätané božie slovo, o ktorom referovali (autormi boli) ľudia. Ich opakom sú šruti, teda védy.
Patrí sem napríklad staroindický epos "Mahábhárata", označovaný aj ako „piata véda“, alebo "Rámájana", ktorá sa zaraďuje medzi Itihásy (historické spisy). "Bhagavad gítá" je súčasťou Mahábháraty. K smriti patrí aj:
Iné významné knihy zo smrti sú purány, tzv. staré rozprávania. Ich počet rôzne denominácie uvádzajú rozdielne a patria k nim aj tzv. upapurány (upa znamená vedľa), ktorých počet sa líši v závislosti od tej-ktorej denominácie. Všeobecne však literatúra uvádza 18 hlavných purán a 18 upapurán.
Chuj

Chuj môže byť:
Železničná stanica Hegyeshalom

Železničná stanica Hegyeshalom () je hlavná železničná stanica v maďarskej obci Hegyeshalom. Železničná doprava v obci začala 24. decembra 1855, keď bola odovzdaná 78 km dlhá železničná trať medzi mestami Győr a Bruck an der Leitha.
Chrám Nanebovstúpenia Pána (Alma-Ata)

Chrám Nanebovstúpenia Pána je chrámom Ruskej pravoslávnej cirkvi v kazašskom meste Alma-Ata.
Dejiny.
Chrám bol postavený v rokoch 1904 až 1907 podľa plánov známeho ruského architekta A. P. Zenkova. Slúžil a slúži početnej komunite pravoslávnych kresťanov, ktorí žijú v tomto mnohonárodnom meste Kazachstanu. V rokoch 1927 až 1995 bol násilne odňatý pravoslávnej cirkvi a využívaný na iné účely (múzeum, výstavná a koncertná sieň). V roku 1995 ho prezident Nursultan Nazarbajev vrátil Ruskej pravoslávnej cirkvi. V súčasnosti sa tu denne konajú pravoslávne liturgie. Chrám je vyobrazený aj na kazašskej minci v hodnote 500 tenge a aj na poštovej známke z roku 2003. Je zaradený medzi štátne a kultúrne pamiatky štátu Kazachstan.
Architektúra.
Chrám je vybudovaný v eklektickom architektonickom štýle, ktorý nesie prvky viacerých starších architektonických štýlov. Ide hlavne o staroruské štýly, ktoré boli typické pre ruskú pravoslávnu architektúru. Možno tu nájsť aj prvky neobarokového a neoklasicistického štýlu. Chrám dosahuje výšku 54 metrov. Súčasti interiéru (ikonostas, ikony) boli vytvorené v majstrovských dielniach v Moskve a v Kyjeve.
Externé odkazy.
Свято-Вознесенский кафедральный собор
Finančná stráž

Finančná stráž Česko-Slovenskej republiky (, ) bol ozbrojený zbor Ministerstva financií ČSR, ktorý v rokoch 1918 až 1940 a 1945 až 1949 dohliadal na monitorovanie štátnej hranice a vykonával colnú službu. 
Dejiny.
Finančná stráž ako samostatný orgán vznikla na základe zákona č. 28/1919 zbierky zákonov a nariadení rozdelením pôvodnej rakúskej finančnej stráže na dôchodkovú kontrolu a vlastnú finančnú stráž. 
Čechy a Morava zdedili orgány vybudované za monarchie, na Slovensku a Podkarpatskej Rusi museli byť štruktúry vybudované od základov. V roku 1936 sa príslušníci finančnej stráže stali zároveň príslušníkmi jednotiek Stráže obrany štátu.
Finančná stráž sa podieľala na strážení hraníc ČSR až do rozpadu štátu v marci roku 1939. Na území Protektorátu Čechy a Morava potom fungovala do roku 1940. V Slovenskom štáte jednotky existovali počas celej druhej svetovej vojny.
Po skončení vojny boli jednotky finančnej stráže ČSR obnovené. K ich definitívnemu zrušeniu došlo v roku 1949, keď boli zlúčené so Zborom národnej bezpečnosti.
Majstrovstvá sveta UNIF v nohejbale mužov 2012

Majstrovstvá sveta UNIF v nohejbale mužov 2012 boli 1. majstrovstvá sveta UNIF v nohejbale mužov, ktoré organizuje Medzinárodná nohejbalová únia (UNIF). Konali sa od 7.9. decembra 2012 v Nymburku, v Česku, za účasti 21 prihlásených tímov. Všetky zápasy sa hrali v športovom centre Sportovní centrum Nymburk, v ktorej boli k dispozícii 3 halyhlavná hala, basketbalová a tenisová hala. Suverénom MS sa stalo , ktoré získalo tituly vo všetkých troch kategóriách.
Invincible

Invincible je desiaty štúdiový album amerického speváka Michaela Jacksona. Bolo vydané 30. októbra 2001 v piatich rôznofarebných obaloch a obsahovalo 16 nových piesní. Stalo sa najpredávanejším albumom v 12 krajinách. Napriek tomu, že sa ho predalo viac kópií než u ktoréhokoľvek iného umelca, Michael nebol spokojný s podporou Sony Music, ktorú vinil z toho, že album nepropaguje a nepodporuje.
Spoločnosť Sony Music a Tommy Mottola, vtedajší CEO, zabránili propagovaniu albumu. Michael sa sám pokúsil album propagovať, a to verejnou podpisovou akciou v New Yorku a dvoma koncertmi v Madison Square Garden. Po prvom videoklipe k singlu „You Rock My World“ sa Michael so svojou nahrávacou spoločnosťou pohádal. V ďalšom vidoklipe k singlu „Cry“ už Michael ani nevystúpil.
Avšak 11. september zasiahol do plánov mnohých umelcov, Michael nahral spoločne s mnohými umelcami skladbu What More Can I Give, ktorá sa mala stať charitatívnou na pomoc obetiam po teroristických útokoch. Sony zabránilo aj vydaniu tejto piesne, a tak sa hrala len v amerických rádiách.
Dodnes sa predalo viac ako 13 miliónov kusov a album patrí k najpredávanejším albumom 21. storočia.
Kôň (vrch v Belianskych Tatrách)

Kôň zriedkavo tiež Malý Muráň () je vrch Belianskych Tatier. Leží nad obcou Tatranská Javorina, približne severozápadne od Kežmarku.
Poloha.
Nachádza sa na severovýchodnom okraji pohoria, v geomorfologickom podcelku Východné Tatry a časti Belianske Tatry. Leží v Prešovskom kraji, v okrese Poprad a na katastrálnom území obce Tatranská Javorina. Najbližším sídlom je severozápadne situovaná Tatranská Javorina, severovýchodne ležia Podspády a východne obec Ždiar. Masív sa nachádza v Tatranskom národnom parku a tiež v národnej prírodnej rezervácii Belianske Tatry.
Opis.
Kôň leží na severozápadnom konci hlavného hrebeňa Belianskych Tatier. Západným smerom sa nachádza Holica (), Javorovou dolinou oddelená Skalka () a Gombošov vrch (), severným leží Chovancov vrch (), Suchý vrch () a Kýčera (), východným Strednica (), Javorinka (), Nový vrch (), Nový () a Muráň () a južným Štefan (), Kopa brán (), Široká (), Veľký () a Malý Baboš (). Oblasť je súčasťou povodia Dunajca, kde z južných a západných svahov odvádza vodu riečka Javorinka a zo severných jej prítok Kýčerný potok. Na vrchol nevedie značený turistický chodník.
Výhľady.
Turisticky neprístupný vrchol je pokrytý nesúvislým lesným porastom, ktorý umožňuje obmedzený rozhľad. Z vrcholu sú viditeľné okolité vrchy hlavného hrebeňa Belianskych Tatier a viaceré vrcholy Vysokých Tatier, no tiež západná časť Spišskej Magury, Oravské Beskydy s Babou horou a Pilskom a prihraničné vrchy južného Poľska.
Prístup.
Kôň patrí do národnej prírodnej rezervácie Belianske Tatry, preto je podobne ako ostatné vrcholy tejto časti Tatier, turisticky neprístupný.
Hlúpy (vrch v Tatrách)

Hlúpy alebo aj Šialený vrch () je vrch Belianskych Tatier. Leží nad obcou Ždiar, približne severozápadne od Kežmarku. Je uzlovým vrchom, kde sa stretáva hrebeň Belianskych a Vysokých Tatier. Nie je turisticky prístupný.
Poloha.
Nachádza sa v severovýchodnej časti pohoria, v geomorfologickom podcelku Východné Tatry a časti Belianske Tatry. Leží v Prešovskom kraji, v okrese Poprad a na katastrálnom území mesta Vysoké Tatry. Najbližšími sídlami sú severovýchodne situovaný Ždiar, severne ležia Podspády, severozápadne Tatranská Javorina a juhovýchodne Tatranská Lomnica. Masív sa nachádza v Tatranskom národnom parku a tiež v národnej prírodnej rezervácii Belianske Tatry.
Opis.
Hlúpy leží v strednej časti hlavného hrebeňa Belianskych Tatier, medzi vrchom Ždiarska vidla () a Zadné Jatky (). Masív je miestom stretu hrebeňa Belianskych a Vysokých Tatier. Západne sa nachádza vrch Jahnence (), Kopa brán (), Úplaz (), Veľký Baboš () a Štefan (), severne Havran (), Širokým sedlom oddelená Ždiarska vidla (), Žľabina () a Veľký Grúň (), východne Gáflovka (), Šialeným sedlom () oddelené Zadné Jatky () a Predné Jatky () a južne Veľká Svišťovka (), Kopským sedlom () oddelená Belianska kopa (), Kozí štít () a Jahňací štít (). Západné svahy odvodňuje Meďodolský potok dolinou Zadné Meďodoly do riečky Javorinka v povodí Dunajca, zo severných svahov vodu odvádza Monkovou dolinou Rígeľský potok a juhovýchodné odvodňuje dolinou Predné Meďodoly Napájadlový potok do rieky Poprad. Západným úbočím vedie značený turistický chodník.
Výhľady.
Turisticky neprístupný vrchol je pokrytý len nízkou vegetáciou. Vďaka polohe a značnej nadmorskej výške vrcholu je z neho viditeľná časť hlavného hrebeňa Belianskych Tatier a mnohé vrcholy Vysokých Tatier, pri vhodných podmienkach aj Volovské vrchy, Branisko, Bachureň, Čierna hora, Čergov, Levočské vrchy, Pieniny, Spišská Magura a mnohé vrchy južného Poľska.
Prístup.
Vrchol je súčasťou národnej prírodnej rezervácie Belianske Tatry, preto je už od roku 1978 turisticky neprístupný. Západným úbočím však vedie zo Ždiaru cez Monkovu dolinu a Široké sedlo červeno značený turistický chodník do Kopského sedla, kde križuje modro značenú trasu z Tatranskej Javoriny cez Zadné Meďodoly do Tatranských Matliarov.
Žiroslav I.

Žiroslav I. (, ; † 1120) bol piaty biskup vroclavský (v rokoch 1112 – 1120).
Žiroslav bol zrejme prvý biskup sliezského (poľského) pôvodu, ktorý obsadil vroclavský stolec. Je jedným z biskupov, ktorým venoval svoju kroniku prvý poľský dejepisec Gallus Anonymus. O jeho pôsobení v úrade však nie je konkrétne nič známe; vysvätil zrejme roku 1112 farský kostol sv. Vojtecha vo Vroclave na ľavom brehu Odry. V súvislosti s týmto kostolom sa za episkopátu Žiroslava I. po prvýkrát pripomína palatín Piotr Włostowic († 1153), zakladateľ mnohých cirkevných inštitúcií počas Žiroslavových nástupcov.
Široké sedlo

Široké sedlo () je výrazné trávnaté sedlo v hlavnom hrebeni Belianskych Tatier. Leží nad obcou Ždiar, približne severozápadne od Kežmarku. Cez sedlo prechádza jediný značkovaný chodník na území chránených a celoročne neprístupných Belianskych Tatier.
Poloha.
Nachádza sa vo východnej časti Tatier, v geomorfologickom podcelku Východné Tatry a časti Belianske Tatry.. Leží v hlavnom hrebeni medzi Ždiarskou vidlou () a Hlúpym (), v závere Monkovej doliny. Juhovýchodne pod sedlom pramení Rígeľský potok, smerujúci do Bielej v povodí Popradu, voda z juhozápadnej časti odteká Meďodolským potokom do Javorinky v povodí Dunajca. 
Sedlo leží v Prešovskom kraji, na území okresu Poprad a katastrálnom území mesta Vysoké Tatry. Sedlo a jeho okolie je porastené trávou a nesúvislými plochami kosodreviny.
Zadné Jatky

Zadné Jatky () je skalnatý vrch Belianskych Tatier. Leží nad obcou Ždiar, približne severozápadne od Kežmarku. Nie je turisticky prístupný.
Poloha.
Nachádza sa v severovýchodnej časti pohoria, v geomorfologickom podcelku Východné Tatry a časti Belianske Tatry. Leží v Prešovskom kraji, v okrese Poprad a na katastrálnom území mesta Vysoké Tatry. Najbližšími sídlami sú severovýchodne situovaný Ždiar, severne ležia Podspády, severozápadne Tatranská Javorina a juhovýchodne Tatranská Lomnica. Masív sa nachádza v Tatranskom národnom parku a tiež v národnej prírodnej rezervácii Belianske Tatry.
Opis.
Zadné Jatky ležia v strednej časti hlavného hrebeňa Belianskych Tatier, medzi vrchom Hlúpy () a Prostredné Jatky (). Severozápadným smerom sa svahy zvažujú do Monkovej doliny, južne sa nachádza mohutná dolina Predné Meďodoly. Severne susedí Žľabina (), Veľký Grúň () a Gáflovka (), východne Tokáreň (), Prostredné Jatky (), Predné Jatky (Košiare; ) a Bujačí vrch (), južne Veľká Svišťovka (), Belianska kopa (), Kozí štít () a Jahňací štít () a západne Kopa brán (), Jahnence (), Šialeným sedlom () oddelený Hlúpy (), Ždiarska vidla () a Havran (). Severné svahy odvodňuje Rígeľský potok a Bednársky rígeľ do riečky Biela, voda z južných odteká Napájadlovým potokom do Kežmarskej Bielej vody v povodí rieky Poprad.
Výhľady.
Turisticky neprístupný vrchol je pokrytý len nízkou vegetáciou. Vďaka polohe a nadmorskej výške je z vrcholu viditeľná časť hlavného hrebeňa Belianskych Tatier a mnohé vrcholy Vysokých Tatier, pri vhodných podmienkach aj Volovské vrchy, Branisko, Bachureň, Čiernu horu, Čergov, Levočské vrchy, Pieniny, Spišskú Maguru, Oravské Beskydy a mnohé vrchy južného Poľska.
Prístup.
Vrchol je súčasťou národnej prírodnej rezervácie Belianske Tatry, preto je od roku 1978 turisticky neprístupný.
Prostredné Jatky

Prostredné Jatky () je skalnatý vrch Belianskych Tatier. Leží nad obcou Ždiar, približne severozápadne od Kežmarku. Nie je turisticky prístupný.
Poloha.
Nachádza sa v severovýchodnej časti pohoria, v geomorfologickom podcelku Východné Tatry a časti Belianske Tatry. Leží v Prešovskom kraji, v okrese Poprad a na katastrálnom území mesta Vysoké Tatry. Najbližším sídlom je severne situovaný Ždiar, severozápadne ležia Podspády a Tatranská Javorina, východne Lendak a južne Tatranská Lomnica. Masív sa nachádza v Tatranskom národnom parku a tiež v národnej prírodnej rezervácii Belianske Tatry.
Opis.
Prostredné Jatky ležia v strednej časti hlavného hrebeňa Belianskych Tatier, medzi Zadnými () a Prednými Jatkami (). Severným smerom leží Žľabina (), Veľký Grúň (), Gáflovka (), Javorinka () a Tokáreň (), východným Skalka (), Pálenica () a Bujačí vrch (), južným Predné Jatky (), Stežky (), Veľká Svišťovka () a Kežmarský štít () a západným Kozí štít (), Jahňací štít (), Belianska kopa (), Hlúpy (), Ždiarska vidla () a Zadné Jatky (). Severné svahy odvodňuje Tokárenský potok do riečky Biela, voda z južných odteká Napájadlovým potokom do Kežmarskej Bielej vody v povodí rieky Poprad.
Výhľady.
Turisticky neprístupný vrchol je pokrytý len nízkou vegetáciou. Vďaka polohe a nadmorskej výške je z vrcholu viditeľná časť hlavného hrebeňa Belianskych Tatier a mnohé vrcholy Vysokých Tatier, pri vhodných podmienkach aj Stolické vrchy, Branisko, Bachureň, Čierna hora, Slanské vrchy, Čergov, Levočské vrchy, Pieniny, Spišská Magura, Oravské Beskydy a mnohé vrchy južného Poľska.
Prístup.
Vrchol je súčasťou národnej prírodnej rezervácie Belianske Tatry, preto je od roku 1978 turisticky neprístupný.
Predné Jatky

Predné Jatky alebo aj Košiare () je skalnatý vrch Belianskych Tatier. Leží nad obcou Ždiar, približne severozápadne od Kežmarku. Nie je turisticky prístupný.
Jeden či viacero vrchov.
V literatúre je sporné, či ide o jeden vrch, dva vrchy (Predné Jatky a Košiare) alebo viacero vrchov. Niekedy sa tento útvar zaraďuje ako súčasť vrchu Zadné Jatky. Podrobnosti pozri v článku Hrebeň Belianskych Tatier.
Poloha.
Nachádza sa v severovýchodnej časti pohoria, v geomorfologickom podcelku Východné Tatry a časti Belianske Tatry. Leží v Prešovskom kraji, v okrese Poprad a na katastrálnom území mesta Vysoké Tatry. Najbližším sídlom je severne situovaný Ždiar, severozápadne ležia Podspády a Tatranská Javorina, východne Lendak a južne Tatranská Lomnica. Masív sa nachádza v Tatranskom národnom parku a tiež v národnej prírodnej rezervácii Belianske Tatry.
Opis.
Predné Jatky ležia v juhovýchodnej časti hlavného hrebeňa Belianskych Tatier, medzi Prostrednými Jatkami () a Bujačím vrchom (). Severným smerom sa nachádza Veľký Grúň (), Gáflovka (), Javorinka () a Tokáreň (), východným leží Skalka (), Pálenica (), Skalné vráta () a Bujačí vrch (), južným Stežky (), Malá () a Veľká Svišťovka () a Kežmarský štít () a západným Kozí štít (), Jahňací štít (), Belianska kopa (), Hlúpy (), Zadné Jatky () a Prostredné Jatky (). Severné svahy odvodňuje Tokárenský potok do riečky Biela, voda z južných odteká Napájadlovým potokom do Kežmarskej Bielej vody v povodí rieky Poprad.
Výhľady.
Turisticky neprístupný vrchol je pokrytý len nízkou vegetáciou. Vďaka polohe a nadmorskej výške je z vrcholu viditeľná časť hlavného hrebeňa Belianskych Tatier a mnohé vrcholy Vysokých Tatier, pri vhodných podmienkach aj Stolické a Volovské vrchy, Branisko, Bachureň, Čiernu horu, Slanské vrchy, Čergov, Levočské vrchy, Pieniny, Spišskú Maguru, Oravské Beskydy a mnohé vrchy južného Poľska.
Prístup.
Vrchol je súčasťou národnej prírodnej rezervácie Belianske Tatry, preto je od roku 1978 turisticky neprístupný.
Košiare

Košiare môže byť:
Majstrovstvá sveta v horseballe 2012

Majstrovstvá sveta v horseballe 2012 boli v poradí 2. majstrovstvá sveta v horseballe mixu, ktoré organizuje Medzinárodná horseballová federácia (FIHB). Konali sa od 7.11. novembra 2012 v Montpellieri, vo Francúzsku, za účasti 7 tímov. Jediným nováčikom turnaja bol tím Alžírska. Rakúsko sa malo pôvodne tiež objaviť na MS, ale zrušilo svoju účasť. Zlato obhájili horseballisti Francúzska. Ostatné medailové umiestnenia dopadli rovnako ako na predchádzajúcich MS.
Štefan Adamec

RNDr. Ing. Štefan Adamec, CSc (* 16. jún 1942, Rudnianska Lehota, Slovensko – † 5. január 1996, Bratislava, Slovensko) bol slovenský ekonóm. 
Životopis.
Pred rokom 1989 pracoval ako zamestnanec Výskumného výpočtového strediska OSN v Bratislave, neskôr Slovenskej plánovacej komisie. Od roku 1990 pracoval na Ministerstve pre hospodársku stratégiu SR, o rok neskôr prešiel do Štátnej banky československej, neskôr Národnej banky Slovenska. Ako člen Bankovej rady, Rady vlády SR pre integráciu SR do EÚ a vrchný riaditeľ menového úseku NBS sa podieľal na tvorbe menovej politiky a ekonomickej transformácii Slovenskej republiky.
Chana Senešová

Chana Senešová (po hebrejsky: חנה סנש, anglický prepis: "Hannah Szenes", po maďarsky: "Szenes Anikó"; * 17. júl 1921, Budapešť, Maďarsko - † 7. novembra 1944, tamže) bola maďarská židovská poetka a výsadkárka, ktorá sa zúčastnila protinacistického odboja. V Izraeli je národnou hrdinkou.
Životopis.
Pochádzala z Maďarska, odkiaľ na jeseň 1939 odišla do britskej mandátnej Palestíny. Tu študovala na poľnohospodárskej škole a žila v kibuci. Kvôli strachu o matku a vývinu vojny sa rozhodla vrátiť do Maďarska. Prihlásila sa do špeciálnej výsadkárskej misie, bola vycvičená britskou armádou a v marci 1944 zoskočila ako parašutistka nad Juhosláviou. Cieľom tejto misie bolo pomôcť spojeneckým pilotom, európskym židom a odboju.
Po niekoľkých mesiacoch strávených s juhoslovanskými partizánmi prekročila maďarské hranice. Bola však chytená a kvôli vysielačke, ktorú mala u pri sebe, uväznená a mučená. V októbri 1944 bola súdená pre vlastizradu a o mesiac neskôr – hoci nebol vynesený rozsudok – popravená. Po vojne boli jej pozostatky prevezené z Budapešti do Izraela, kde boli pochované v Jeruzaleme. Rovnako bol publikovaný jej denník a básne. Na jej počesť nesie jej meno rad miest v Izraeli i mimo neho.
Chana bola jednou zo 37 palestínskych Židov, ktorí sa tejto výsadkárskej misie zúčastnili. Iní jej kolegovia, napr Chaviva Reiková či Rafael Reisz, sa zúčastnili operácie Amsterdam na Slovensku a zúčastnili sa Slovenského národného povstania.
Santanaraptor

Santanaraptor je vyhynutý rod pomerne malého dravého dinosaura. Žil pred 108 miliónmi rokov na území dnešnej Brazílie. Jeho jediným druhom je Santanaraptor placidus.
Neúplná kostra jediného známeho jedinca tohto rodu pozostáva z troch chvostových stavcov, kostí panvy a zadných končatín (stehenná kosť, píšťala, ihlica). Objavené však boli aj zachované fragmenty tkanív svalov a kože.
Santanaraptor patril medzi Coelurosauria a podľa niektorých paleontológov mohol byť predkom tyranosaurov.
Zoznam častí seriálu Odsúdené

Toto je zoznam častí seriálu Odsúdené.
Nedotknuteľní

Nedotknuteľní môže byť:
Žiroslav II.

Žiroslav II. (, , † 1198) bol jedenásty biskup vroclavský v rokoch 1170 alebo 1171 až 1198.
Život.
O pôvode biskupa Žiroslava nie je nič známe a rovnako správy o jeho pôsobení vo funkcii sú sporé a príležitostné.
V mnohých prípadoch spolupracoval s kniežaťom Boleslavom I. Vysokým pri zakladaní nových rehoľných inštitúcií. Roku 1175 pri príležitosti vyhotovenia oficiálnej zakladacej listiny pre cisterciánsky kláštor v Lubiążi () kniežaťom Boleslavom (kláštor pritom vznikol zrejme už skôr po roku 1163) udelil biskup Žiroslav cisterciánom právo na desiatky z novo založených obcí na Lehnicku. Zmienená listina je okrem iného dokladom plánovitej emfyteutickej, etnicky predovšetkým nemeckej kolonizácie Sliezska organizovanej (s kniežacou podporou) cirkevnými inštitúciami. Podobne novo zriadenej komende rádu johanitov v Tynci nad Slezou (, ) udelil biskup Žiroslav niekedy pred rokom 1189 desiatky a patronát kostola v Barde () pri Ząbkowiciach (pri tomto kostole vzniklo v 13. storočí cisterciánske opátstvo).
Podporoval rovnako rád premonštrátov a pred rokom 1193 ich uviedol do dosiaľ benediktínskeho kláštora sv. Vincennta v Ołbine () pri Vroclave. Túto zmenu potvrdil pri svojej návšteve Vroclavu roku 1197 aj pápežský legát Peter z Capuy.
Žiroslav pokračoval v cirkevnej reforme a snahách o upevnenie kňazskej disciplíny, započatých jeho predchodcom Walterom z Malonne. Súčasťou reformy bolo tiež úsilie o osamostatnenie cirkvi od svetskej moci. V roku 1180 sa zúčastnil aj významného zjazdu poľských kniežat a biskupov v Łęczyci, na ktorom sa kniežatá vzdali niektorých vrchnostenských práv v prospech biskupov a potvrdili voľbu biskupov katedrálnymi kapitulami a neodcudziteľnosť biskupských majetkov.
V rovnakom roku bola dokončená stavba novej vroclavskej katedrály v románskom slohu, začatá za Waltera z Malonne. Z doby Žiroslava II. pochádza najstaršia zachovaná pečať vroclavských biskupov; je na nej vyobrazený Žiroslav s modelom dokončenej katedrály.
Žiroslav ako úradujúci vroclavský biskup celebroval roku 1190 svadobný obrad, pri ktorom boli zosobášený syn Boleslava I. Vysokého Henrich (neskôr knieža Henrich I. Bradatý) a Hedviga z Andechsu, ktorá bola po svojej smrti svätorečená a stala sa patrónkou Sliezska.
Uhorský národ

Uhorský národ môže byť:
Krajinský zákonník

Krajinský zákonník môže byť:
Kremenný monzonit

Kremenný monzonit alebo adamellit je hlbinná vyvrelina tvoriaca prechodnú formu medzi granitom a granodioritom. Obsahuje zhodný pomer plagioklasu a draselného živca, prímesi kremeňa (5-20%) alebo iných felzických minerálov. Obsah felzických minerálov však nie je dostatočný na to aby bolo horninu možno označiť ako granit. Hornina tiež obsahuje biotit alebo muskovit a ďalšie akcesórie. V QAPF diagrame táto hornina leží v poli 8*.
Názov adamellit je odvodený z horského masívu Adamello v talianskych Alpách, zaviedol ho v roku 1895 Brøgger. Niektoré zdroje uvádzajú A. Cathreina a rok 1890. Termín kremenný monzonit unifikoval Streckeisen roku 1976.
Podľa najnovších uznesení komisie pre nomenklatúru magmatických hornín sa použitie termínu adamellit neodporúča.
Honi Soit

Honi Soit je siedmy sólový štúdiový album Johna Calea. Album vyšiel v roku 1981 vo vydavateľstve A&amp;M Records. Ide o jeho prvý a zároveň posledný album vydaný v tomto vydavateľstve. Album produkoval Mike Thorne a Cale bol iba výkonný producent. Autorom obalu albumu je Andy Warhol. Hudobníci hrajúci na albume boli na obale uvedení ako posádka stíhacieho lietadla, Cale bol letový chirurg. V rebríčku Billboard 200 sa album umiestil na 154. priečke. K albumu vyšiel jeden sprievodný singel obsahujúcí piesne „Dead or Alive“ a „Honi Soit“.
Žirafa núbijská Rotschildova

Žirafa núbijská Rotschildova alebo žirafa Rotschildova (lat. "Giraffa camelopardalis rothschildi" alebo "Giraffa camelopardalis rotschildi") je druhým najviac ohrozeným poddruhom žirafy len s niekoľkými sto žijúcimi jedincami. Podľa iných údajov žije v prírode asi 1500 jedincov alebo až niekoľko tisíc jedincov.
Základné údaje.
Bola pomenovaná po zakladateľovi múzea v Tringu Lionel Walter Rothschildovi. Všetky, ktoré žijú vo voľnej prírode, sú v chránených oblastiach v Keni a Ugande. V minulosti žila aj v Sudáne, ale tam pravdepodobne vyhynula. Zatiaľčo žirafy všeobecne sú klasifikované statusom "najmenej ohrozený", žirafa Rotschildova je v kategórii "ohrozený" kvôli nízkej populácii. Existuje veľmi málo miest, kde možno žirafu Rotschildovu pozorovať v divočine – jedným z nich je národný park Nakuru v Keni alebo národný park Murchison Falls v severnej Ugande. Existujú rôzne chovné programy, ktoré majú za cieľ zvýšiť populáciu žirafy Rotschildovej, napr. Giraffe Centre v Nairobi v Keni alebo Woburn Safari Park vo Woburne v Spojenom kráľovstve.
Žirafy Rotschildove sú ľahko odlíšitelné od ostatných poddruhov. Najviditeľnejší rozdiel je v sfarbení srsti. Typické sú tmavohnedé machuľovité alebo obdĺžnikové škvrny so slabšími krémovo sfarbenými líniami okolo. Jej krk má 7 krčných stavcov, ktoré sú prispôsobené veľkej ohybnosti.
Chov v našich ZOO.
Na Slovensku je možné žirafu Rotschildovu vidieť v ZOO Bratislava.
Ochrana.
Tento poddruh bol klasifikovaný v roku 2010 medzi ohrozené druhy.
Majstrovstvá sveta v hokeji na kolieskových korčuliach žien 2012

Majstrovstvá sveta v hokeji na kolieskových korčuliach žien 2012 boli v poradí 11. majstrovstvá sveta v hokeji na kolieskových korčuliach žien, ktoré organizuje Medzinárodná federácia kolieskových športov (FIRS), resp. jej výbor pre hokej na kolieskových korčuliachCIRH. Konali sa v meste Recife, v brazílskom štáte Pernambuco od 10.17. novembra 2012, za účasti 14 tímov. Jediným nováčikom turnaj bolo družstvo Uruguaja. V Brazílii sa konali ženské MS druhýkrát, keď predtým to bolo v roku 1996, v Sertãozinho. Titul získalo prvýkrát , bronzová získala svoju prvú medailu na MS.
Účastníci.
Pozn: Číslo v zátvorke udáva umiestnenie v medzinárodnom ELO rebríčku k 7. októbru 2012.
Zoznam častí seriálu Hoď svišťom

Nasledujúci zoznam je zoznam častí slovenského seriálu Hoď svišťom. Seriál má dve série a výroba ďalších sa neplánuje.
Gojirasaurus

Gojirasaurus [godžirasaurus] je vyhynutý rod malého dravého dinosaura, ktorý bol pomenovaný podľa japonského mena filmovej príšery Godzilla (po japonsky "Gojira"). Žil pred približne 210 miliónmi rokov (stupeň norik) na území dnešného Nového Mexika. Jediný druh je Gojirasaurus quayi.
Tento dinosaurus, ktorý dorastal do dĺžky 5 až 6 metrov a vážil 150 až 200 kilogramov, bol najväčším suchozemským predátorom svojej doby. V minulosti bol označovaný pod nepublikovaným názvom „Revueltoraptor“.
Akrisios

Akrisios (starogr. "Ἀκρίσιος" – "Akrisios", ) je v gréckej mytológii syn argejského kráľa Abanta, bol kráľ Argu.
Argejský Kráľ Abas mal dvoch synov, dvojičky Akrisia a Proita. Bratia od mlada žili v nepriateľstve a keď vyrástli viedli urputný boj o nástupníctvo. Akrisiovi sa podarilo získať trón a Proitos sa so strachu o svoj život vysťahoval z Argu a útočisko našiel u lýkijskeho kráľa Iobata, kde sa onedlho oženil s jeho dcérou Anteiou či Stheneboiou. Následne sa vrátil do Argu s vojskom vybojovať si trón a začala sa bitka, ktorá bola dlhá a krvavá, ale skončila nerozhodne, preto si bratia nakoniec kráľovstvo neochotne rozdelili. Akrisios zostal v Argu a Proitos obsadil Tiryns a okolie. 
Akrisios sa oženil s Eurydikou, dcérou spartského kráľa Lakedaimóna (v inej verzii s Aganippou) Narodila sa im dcéra Danaé, ktorá vyrástla v krásnu dievčinu. Jej krása očarila aj najvyššieho boha Dia, ktorý sa do nej zamiloval. Akrisios ju však chcel pred nápadníkmi všemožne chrániť, lebo sa z veštby dozvedel, že sa stane obeťou syna jeho dcéry. Danau preto uväznil do podzemnej komnaty. Zeus ale túto prekážku prekonal a dostal sa k nej v podobe zlatého dažďa a Danaé mu následne porodila syna Persea. Nahnevaný a pokorený Akrisios preto nechal vyrobiť truhlicu, do ktorej dcéru s dieťaťom zatvoril a dal vhodiť do mora. 
Lenže synovi Dia nebolo súdené aby zahynul a vlny truhlicu zázrakom odniesli až k ostrovu Serifos, kde ju vylovil rybár Diktys a ten ich zaviedol do kráľovského paláca k svojmu bratovi serifskému kráľovi Polydektovi, ktorý im poskytol útočište. Aj Polydektes však splanul láskou ku krásnej Danaé a i keď ho odmietala, nevyberane jej nadbiehal. Keďže ani po dlhých rokoch mu jeho lásku neopätovala, chcel si ju nakoniec získať násilím. V tom čase však už mal Perseus dosť síl, aby svoju matku ochránil. Polydektes sa preto pokúsil Persea zbaviť, ale nemal odvahu proti nemu otvorene vystúpiť. Po dlhom premýšľaní o tom ako sa ho zbaviť, vyslovil pred ním pochybnosť, či je skutočne synom Dia a povedal mu, že ak to tak je, nech mu to dokáže nadľudským činom.Perseus súhlasil a Polydektes mu prikázal priniesť hlavu Medúzy, okrídlenej obludy s dlhými tesákmi a zmijami namiesto vlasov, pri pohľade ktorej každý skamenel. Kráľ Polydektes si bol istý, že túto úlohu nezvládne, ale Perseus ho sklamal, úlohu splnil a vrátil sa práve včas, lebo Polydektes už práve prikázal svojim vojakom, aby priviedli Danau, ktorá sa pred ním ukryla v Diovom chráme. Perseus mu však na dôkaz ukázal hlavu strašnej Medúzy a kráľ na mieste skamenel.
Danaé a Perseus sa potom vrátili do rodného Argu a kráľ Akrisios pred nimi utiekol do Tesálie, aby svojmu osudu unikol. Dávna veštba sa však nakoniec aj tak vyplnila. Prihodilo sa to na slávnostných hrách v Argu, keď sa Perseov disk vychýlil z dráhy a usmrtil nejakého starca a ukázalo sa, že tým starcom bol jeho starý otec Akrisios, ktorý sa hier zúčastnil ako divák.
Obrnené dinosaury

Obrnené dinosaury alebo (?) tyreofory (lat. "Thyreophora") sú skupina vtákopanvových dinosaurov.
Tyreoforov dnes rozdeľujeme na dve hlavné skupiny: Stegosauria a Ankylosauria. Žili v období spodnej jury až vrchnej kriedy na väčšine územia sveta druhohôr. Ich charakteristickým znakom je prítomnosť kostených štítov, tvoriacich ochranný pancier. Dnes tvoria niektorí zástupcovia tejto skupiny jedny z najpopulárnejších dinosaurov (napr. rody Stegosaurus alebo Ankylosaurus).
Systematika.
Systematika podľa Butler "et al". a Thompson "et al". z roku 2011.
Podrad Thyreophora
Hungarus

Hungarus môže byť:
Bacúšske sedlo

 
Bacúšske sedlo () je horské sedlo pod hlavným hrebeňom Nízkych Tatier. Nachádza sa v strednej časti pohoria, nad Vyšnou Bocou, severovýchodne od Brezna. Pomenované je podľa obce Bacúch, do ktorej z neho vedie turistický chodník.
Polohopis.
Výrazná zníženina leží v centre pohoria, na západe geomorfologického podcelku Kráľovohoľské Tatry a v ich časti Priehyba. Sedlo sa nachádza v hlavnom nízkotatranskom hrebeni, východne od sedla Čertovica a oddeľuje západne situované Končisté () a východne ležiaci Jánov grúň (). Sedlo uľahčuje prechod z Bocianskej doliny cez údolie Podvrch južným smerom do Adamovej, Krškovej a Bacúšskej doliny. Severným smerom vodu do rieky Váh odvádza riečka Boca, z južne sa zvažujúcich častí odteká Bacúšskym potokom do rieky Hron. 
Hrebeňom vedie hranica Národného parku Nízke Tatry a prechádza ním značená turistická magistrála Cesta hrdinov SNP, ktorú tu križuje chodník z Bacúcha a Vyšnej Boce. Sedlo je porastené riedkym porastom a teda poskytuje obmedzené výhľady. 
Sedlo leží na rozhraní Banskobystrického a Žilinského kraja a okresov Brezno a Liptovský Mikuláš a zasahuje na katastrálne územie obcí Bacúch a Vyšná Boca.
Gävlebocken

Gävlebocken (doslova "gävleská koza") alebo julbocken i Gävle (doslova "vianočná koza v Gävle") je obria verzia tradičnej švédskej vianočnej kozy, vyrobená zo slamy, ktorá sa nachádza v Slottstorgete v centre Gävla. Stavia ju vždy Gävle Centrumsamverkan, ktoré túto úlohu prevzalo od zaniknutého miestneho združenia „Söders Köpmän“ (doslova "južní obchodníci"), na začiatku adventu. Ďalšiu verziu zvykne stavať skupina študentov zo združenia „Naturvetenskapliga“ (doslova "Prírodovedná liga") zo školy v meste Vasa. Koza združenia Söders Köpmän však má od polovice 90. rokov viac publicity. Obe kozy sú pravidelne podpálené vandalmi, a považuje sa to už za tradíciu.
Georgetown (Ascension)

Georgetown je najväčšie mesto a správne centrum ostrova Ascension. 
Nachádza sa na západnom pobreží ostrova, ktorý je súčasťou britského zámorského územia Svätá Helena. Mestečko vzniklo až v 19. storočí a v súčasnosti má okolo 500 obyvateľov.
Majstrovstvá sveta FIFA vo futsale 1989

Majstrovstvá sveta FIFA vo futsale 1989 boli 1. majstrovstvá sveta FIFA vo futsale. Bolo to vôbec prvé medzinárodné podujatie FIFA vo futsale. Konalo sa v dňoch od 5.15. januára 1989 v 5 holandských mestách: Amsterdam, Rotterdam, Arnhem, Leeuwarden a ’s-Hertogenbosch, za účasti 16 tímov. Víťazom sa stala , ktorá vo finálovom stretnutí zvíťazila nad domácim .
Ceny lístkov na zápas stáli 20 NLG. Napriek tomu, že náklady hradila FIFA spolu s Holandským futbalovým zväzom, dotáciami z reklamy a z príspevkov sponzorov i holandskej vlády, zostali kvôli nižšej návštevnosti majstrovstvá sveta stratové.
Kvalifikácia.
Kvalifikačný kľúč, ktorý FIFA zvolila bol špeciálny. Keďže kvalifikácia sa nehrala, FIFA vybrala/pozvala 16 tímov, ktoré sa mali predstaviť na prvých majstrovstvách sveta FIFA podľa nasledovných kritérií:
Pirin

Pirin () je pohorie v juhovýchodnej Európe na Balkánskom polostrove. Najvyšší vrch Vichren dosahuje výšku 
Charakteristika.
Nachádza sa v juhozápadnom Bulharsku a množstvo vrcholov, presahujúcich mu dáva veľhorský charakter. Pohorie sa člení na:
Ochrana prírody.
Väčšina územia patrí do Národného parku Pirin.
Rila

Rila (po bulharsky "Рила") je pohorie v juhovýchodnej Európe na Balkánskom polostrove. Musala dosahuje výšku , čím je najvyšším vrchom celého Balkánu. 
Charakteristika.
Nachádza sa v juhozápadnom Bulharsku a množstvo vrcholov, presahujúcich a horských jazier mu dáva veľhorský charakter. 
Pohorie sa člení na časti:
Ochrana prírody.
Väčšina územia patrí do Národného parku Rila.
Nový (vrch v Tatrách)

Nový () je vrch Belianskych Tatier. Leží nad obcou Tatranská Javorina, približne severozápadne od Kežmarku. Často býva nesprávne stotožňovaný s neďalekým Novým vrchom (), situovaným severne.
Poloha.
Nachádza sa v severovýchodnej časti pohoria, v geomorfologickom podcelku Východné Tatry a časti Belianske Tatry. Leží v Prešovskom kraji, v okrese Poprad a zasahuje na katastrálne územie obce Tatranská Javorina a Ždiar. Najbližšími sídlami sú severozápadne situovaná Tatranská Javorina, severne ležia Podspády a východne obec Ždiar. Masív sa nachádza v Tatranskom národnom parku a tiež v národnej prírodnej rezervácii Belianske Tatry.
Opis.
Vrch Nový leží v severozápadnej časti hlavného hrebeňa Belianskych Tatier, medzi Havranom () a Muráňom (). Západne sa nachádza Veľký Baboš (), Malý Baboš (), Muráň () a Kôň (), severne Kýčera (), Nový vrch (), Repisko () a Javorinka (), východne Žľabina (), Havran (), Ždiarska vidla () a Hlúpy () a južne Jahňací štít (), Kolový štít (), Kopa brán () a Štefan (). Oblasť patrí do povodia Dunajca, kde vodu z juhozápadnej časti odvádza potok Štefanka do riečky Javorinka, ktorá tečie západne ležiacou Javorovou dolinou. Severnú časť hrebeňa odvodňuje Nový potok a Havran, rovnako smerujúce do Javorinky. Vrchol je neprístupný, preto naň nevedie značený turistický chodník. Názov hory pochádza od pastvín v Novej doline, k vrcholu priliehajúcim. Vrch bol už oddávna známy pytliakom a pastierom. V jeho okolí sa nachádza niekoľko menších jaskýň, v ktorých boli nájdené pozostatky zvierat z doby ľadovej.
Výhľady.
Turisticky neprístupný vrchol je pokrytý len nízkou vegetáciou. Z vrcholu je viditeľná severná časť hlavného hrebeňa Belianskych Tatier a mnohé vrcholy Vysokých Tatier, pri vhodných podmienkach aj Oravské Beskydy s Babou horou a Pilskom, Spišská Magura, Pieniny a mnohé prihraničné vrchy južného Poľska.
Prístup.
Nový patrí do národnej prírodnej rezervácie Belianske Tatry, preto je podobne ako ostatné vrcholy tejto časti Tatier, turisticky neprístupný.
Majstrovstvá sveta FIFA vo futsale 1992

Majstrovstvá sveta FIFA vo futsale 1992 boli v poradí 2. majstrovstvá sveta FIFA vo futsale, ktoré organizuje Medzinárodná futbalová federácia (FIFA). Konali sa v dňoch od 16.28. novembra 1992 v Hongkongu, za účasti 16 tímov. Nováčikmi turnaja boli tímy Číny, Kostariky, Nigérie, Poľska, Ruska a domáceho Hongkongu. Zápasy sa odohrali v 2 dejiskách: Hong Kong Coliseum a Kowloon Park Sports Center. Na majstrovstvá sa kvalifikovalo aj družstvo Juhoslávie, po vylúčení Juhoslávie z FIFA ho nahradilo družstvo Belgicka. obhájila titul, keď vo finálovom stretnutí zvíťazila nad .
Motorová jednotka 861

Motorová jednotka radu 861 je dieselmotorová jednotka poháňaná dieslovým motorom MAN. Výrobcom je ŽOS Vrútky. Jednotka je určená na regionálnu dopravu na neelektrifikovaných tratiach Slovenska.
Prvých 39 kusov z troch sérií, rokov výroby 2011 až 2015 a 2019, sú trojčlánkové jednotky s označením 861.0 (teda jednotky čísel 861.001 až 861.039); z ďalších 14 kusov pozostáva séria kratších, dvojčlánkových jednotiek radu 861.1 z rokov 2019 až 2021 (jednotky čísel 861.101 až 861.114). 
Tieto, podobne ako trojčlánkové jednotky tretej série (od čísla 861.033 vyššie), majú interiér ladený do čierno-oranžovej farby a sú vybavené systémom automatického počítania cestujúcich. Okrem toho je oproti sériám do roku 2015 rozdielom vyšší počet miest pre bicykle.
Prevádzka.
Motorové jednotky radu 861 sú dislokované v Nových Zámkoch, Humennom a vo Zvolene. Jazdia na nasledujúcich vozebných ramenách (stav ku GVD 2020/2021):
Označenie.
Oficiálne označenie výrobcu pre tieto jednotky je "REGIOMOVER". Medzi fanúšikmi železnice sa používa prezývka "dunihlav".
Tvoj Tatko Records

Tvoj Tatko Records (alebo vo forme obchodnej spoločnosti "Tvoj Tatko Records s.r.o.") je hudobné vydavateľstvo so sídlom v Piešťanoch, ktoré založil v roku 2006 slovenský raper Patrik "Rytmus" Vrbovský. S produkciou v hudobnom priemysle začalo po premiére prvého sólového albumu "Bengoro" pre rapera Rytmusa. V súčasnosti spolupracuje s mnohými slovenskými, ako aj českými hudobníkmi.
Nový

Nový môže byť:
Chrám svätého Marka

Chrám svätého Marka môže byť:
Budínska kronika

Budínska kronika je latinská pôvodne rukopisná uhorská kronika, ktorá vznikla za vlády Karola Róberta (1308 1342). Jej prvá tlačená verzia z 15. storočia (vytlačená v roku 1473 ako prvá tlačená kniha v Uhorsku s nákladom asi 240 kusov) sa nazýva Chronica Hungarorum.
Rukopisná verzia sa zachovala v 4 kódexoch. Najlepšie sa pôvodný text kroniky zachoval v kódexe zo sklonku 15. storočia nájdenom v knižnici Trnavčana Ján Sambuca.
Verzia v kódexe Jána Sambuca sa začína tzv. Hunskou kronikou, nasleduje výklad historických udalostí do konca 14. storočia (do konca vlády Ľudovíta Veľkého, t. j. 1382) a končí kronikárskymi záznamami o najdôležitejších udalostiach rokov 1383 až 1468, t. j. až po vládu Mateja Korvína.
Budínska kronika je obsiahnutá ako druhá časť aj v neskoršej Kronike Jána z Turca, ktorá vyšla najprv v Brne v roku 1488. Jednu z verzií vlastní Matica slovenská, preto býva najčastejšie citovaná slovenskými historikmi. Navyše Ján z Turca, vychádzajúc z ďalších zachovaných rukopisov sa v nej snažil opraviť chyby pôvodných autorov.
Budínska kronika patrí do tzv. prvej skupiny (t. j. rodiny, skladobného okruhu) uhorských kroník 14. storočia (t. j. tzv. Kroniky 14. storočia); druhú skupinu tvorí Obrázková kronika.
Hungarizmus

Hungarizmus môže byť:
Maďarizmus

Maďarizmus môže byť:
Maďarstvo

Maďarstvo môže byť: